kan man, som plejehjemsbeboer, forsikre sig mod tyveri af kontanter fra et ulåst værelse?
 for at tyveri af kontanter er dækket af en indboforsikring, skal tyveriet som hovedregel ske fra en forsvarligt låst bygning eller lokale.   nogle forsikringsselskaber har udvidet dækningen, når man bor på plejehjem/i beskyttet bolig, fordi det kan være vanskeligt at aflåse værelset, når man har behov for pleje. det betyder, at de alligevel dækker fx kontanter og smykker op til vist aftalt beløb ved simpelt tyveri, dvs. selvom tyveriet sker fra en ulåst bolig/værelse.   hvis ikke det er tilfældet, vil tyveri af kontanter ved simpelt tyveri ikke være dækket, dvs. når tyveriet ikke sker fra en forsvarlig aflåst bygning eller lokale. 